joelniklaus/EU_Wikipedias huggingface dataset:
Jeff Bezos

Bc. Jeffrey Preston Bezos (* 12. január 1964, Albuquerque, Nové Mexiko, USA) je americký podnikateľ, investor a filantrop, zakladateľ a generálny riaditeľ spoločnosti Amazon.com (bývaly) a Blue Origin. Od roku 2017 až do 28. augusta 2020 bol  najbohatším človekom planéty s majetkom 200 miliárd dolárov.

Životopis 
Narodil sa v Albuquerque v Novom Mexiku, no väčšinu mladosti strávil v Texaskom Houstone. Mama Jacklyn Gise Jorgensen pochádzala z prevažne farmárskej rodiny. Jeho starý otec pracoval v US Atomic Energy Commission, čo je štátna agentúra pre atómovú energiu. Jeff Bezos bol často cez prázdniny na jeho ranči. Manželstvo jeho mamy s otcom Jeffa Bezosa, Tedom Jorgensenom, trvalo iba rok. Po troch rokoch sa vydala za Miguela Bezosa, ktorého si Jeff Bezos adoptoval. Už od mladosti mal Jeff Bezos technické nadanie. Po dokončení strednej školy išiel študovať na Princetonskú univerzitu, kde v roku 1986 získal titul z elektrotechnického inžinierstva a informatiky. Počas štúdia bol členom rôznych študentských organizácií okrem iných študentskej organizácie pre výskum vesmíru. Medzi rokmi 1986 a 1994 pracoval hlavne ako informatik pre rôzne spoločnosti na Wall Street. Spoločnosť Amazon založil koncom roka 1994, pričom začala ako online kníhkupectvo, no neskôr rozšírila svoje zameranie na celý rad produktov a služieb, vrátane video a audio streamingu. V súčasnosti je najväčším internetovým obchodom na svete, ako aj najväčším svetovým poskytovateľom služieb pre cloudovú infraštruktúru prostredníctvom divízie Amazon Web Services. Bezos je tiež jedným z prvých veľkých investorov do spoločnosti Google, ktorej v roku 1998 poskytol viac ako 250 000 dolárov.

V roku 2000 založil Bezos technologickú spoločnosť Blue Origin, pôsobiacu v aerokozmickom priemysle so zameraním na suborbitálnu kozmickú turistiku a vývin znovupoužiteľných kozmických nosičov.

Časopis Forbes zaradil Bezosa do rebríčka miliardárov prvýkrát už v roku 1999, vtedy s odhadovným majetkom vo výške 10,1 miliardy dolárov. V lete 2017 prevýšilo Bezosove bohatstvo majetok dovtedajšieho lídra rebríčka miliardárov Billa Gatesa a s následným rapídnym rastom sa stal Bezos s majetkom prevyšujúcim 160 miliárd najbohatším človekom v novodobej histórii. 

So svojou bývalou ženou MacKenzie uzavrel manželstvo ešte v roku 1993, má s ňou 4 deti.

Referencie

Externé odkazy 

Narodenia v 1964
Podnikatelia USA
Programátori USA
Filantropi
Rádio Liptov

Rádio Liptov je súkromná komerčná rozhlasová stanica, ktorá vysiela od 1. októbra 2009 z Liptovského Mikuláša. Do 2. septembra 2014 vysielala pod názvom L-rádio. Vo vysielaní sa zameriava okrem hudby a informácií z hudobnej oblasti na regionálne spravodajstvo.

Rádio Liptov, do roku 2014 L-rádio, je hudobno-informačné médium, ktoré sa zameriava na hudbu od 80. rokov po súčasnosť. Spravodajstvo je zamerané na mestá Liptovský Mikuláš, Ružomberok a Liptovský Hrádok, no aktuálne informuje o udalostiach a pripravovaných akciách v celom Liptove. Od 19.06.2019 vysiela taktiež prostredníctvom DAB+ vysielača v Banskej Bystrici a širšom okolí na kanáli 10B.

Vysielače 

Regionálne rádio pokrýva svojim signálom územie Liptovskej kotliny, vrátane okresných miest Liptovský Mikuláš a Ružomberok. Prostredníctvom internetu je vysielanie dostupné globálne a v okolí Banskej Bystrice z vysielača DAB+ na Panskom dieli.

Referencie

Externé odkazy 
 Približné pokrytie rádia

Zdroj 
 Stránky rádia
 Popis rádia

Lokálne slovenské rozhlasové stanice
Liptovský Mikuláš
Vzniklo v 2009
Rozvodnica na Slovensku

Rozvodnica na Slovensku je myslená čiara na povrchu terénu označujúca hranicu medzi povodiami Baltského a Čierneho mora.

Priebeh rozvodnice úmorí na Slovensku    
Rozvodnica medzi úmorím Baltského mora a Čierneho mora na Slovensku prechádza spojnicou týchto hrebeňov a údolí:

 Smrečiny (2 066 m n. m.), Západné Tatry - štátna hranica s Poľskom
 Kasprov vrch(1 984 m n. m.)
 Svinica (2301 m n. m.)
 Rysy (2 499 m n. m.), Vysoké Tatry
 Štrba (925 m n. m.)
 Kozí kameň (1 255 m n. m.), Kozie chrbty
 Krížový vrch (1102 m n. m.)
 Krížová (941 m n. m.), Kvetnica
 Dubina (886 m n. m.)
 Hozelec (695 m n. m.)
 Hrádok (908 m n. m.)
 Krížový vrch (1 080 m n. m.), Levočské vrchy
 Javorina (1 224 m n. m.)
 Zámčisko (1 236 m n. m.)
 Čierna kopa (1 180 m n. m.)
 Kňazová (824 m n. m.)
 Pusté pole (601 m n. m.)
 Minčol (1 157m n. m.), Čergov 
 Malý Minčol (1 054 m n. m.)
 Dlhá (1 009 m n. m.)
 Obručné (583 m n. m.)

Ďalej pokračuje ako štátna hranica s Poľskom až po Kremenec (1 221 m n. m.) - Ukrajina.

Zaujímavosti rozvodnice na Slovensku  
 Prvou je tzv. “bifurkácia” Štrbského plesa; znamená to, že voda z tohto vodného telesa odteká do oboch morí, napája rieku Váh (Biely Váh) a tiež rieku Poprad.  
 Druhou je kostol v obci Šuňava. Jeho strecha funguje ako myslené rozvodie. Keď dažďová voda z nej stečie na východ, potok Lopušná ju odvedie do rieky Mlynica, a tá do rieky Poprad, potom do Visly a do Baltu. Keď ale stečie na západ, odtečie Šuňavským potokom do Čierneho Váhu, potom do Dunaja a ďalej do Čierneho mora. 
 Treťou je prameň v Oravských Beskydách, neďaleko Novote. Vytekajú z neho dva potôčiky, a každý tečie iným smerom. Prvý tečie na sever a voda z neho sa dostane až do Visly a ďalej do Baltu. Ďalší, tečie na juh do rieky Orava, ďalej do Váhu a do Dunaja, až do Čierneho mora. Je to jediné miesto na Slovensku, kde rozvodnica morí vedie cez prameň.

Fotogaléria - Priebeh rozvodnice na Slovensku

Referencie

Pozri aj 
 Povodia na Slovensku
 Hydrologické poradie na Slovensku

Zdroje 
 http://www.sav.sk/ensav/?issue_id=2&article_id=&section_id=26&doc=26
 https://svk.press/magazin/cestovanie-zajazdy-vylety/kostol-rozdeluje-vodu-do-mori/

 Geografia Slovenska
Motorový rušeň 708

Motorový rušeň radu 708 je český dvojnápravový dieselelektrický rušeň určený pre staničný posun a ľahkú traťovú službu v osobnej a nákladnej doprave. Vychádza z skôr vyrobených strojov radov 704, 709 a 714.

Opis 
Rušeň radu 708 je dvojnápravový so stredovým vyvýšeným stanovišťom rušňovodiča. Jeho kabína je zhodná s radom 714, podobne ako ďalšie komponenty, ktoré boli z tejto rady prevzaté. Spaľovací motor Liaz poháňa trakčný alternátor, ktorý vyrába elektrický prúd slúžiaci na pohon dvoch trakčných elektromotorov, ktoré sú umiestnené pri každej náprave. Rušeň je vybavený elektrodynamickou brzdou, umožňujúci trvalé spádové brzdenie (pri jazde napr. pri dlhom klesaní). Konštrukčne táto rada vychádza z predtým vyrobeného radu 709, oproti ktorému je ale odľahčený (kvôli požiadavke na nápravovú hmotnosť  a tým pádom možnosť služby na lokálnych tratiach). Rušeň je vybavený spaľovacím motorom Liaz so zníženým výkonom a maximálna rýchlosť bola zvýšená na . Tiež boli dosadené zásuvky pre možnosť napájania a ovládanie dverí osobných vozňov. Tieto úpravy síce znížili ťažnú silu, zato umožnili využitie rušňov na širokom spektre výkonov, podľa zadania objednávateľa.

Prevádzka 
Rad 708 bol v počiatkoch prevádzky nasadzovaný na osobné vlaky – prvé skúšky sa odohrali v roku 1995 na trati Tábor–Ražice so súpravou vozňov radu Baafx, resp. Btax. S takou súpravou dokázal nahradiť i štvornápravový rušeň pri príslušnej úspore nafty. Druhý prototyp medzitým podstupoval skúšky inde. O dva roky neskôr bola vyrobená desaťkusová séria, ktorá bola dodaná do DKV České Budějovice. Na pracoviskách Volary a Blatná boli nasadené okrem osobnej dopravy aj na ľahké nákladné vlaky, kde vystriedali veľké rušne radov 735 alebo 751. V roku 2000 ČD odkúpili aj trinásty rušeň a jediným strojom tohto radu mimo nich sa tak stal posledný rušeň 708.014 (po novom 708.501), dodaný na vlečku firmy ČEPRO vo Střelicích. Po vzniku nákladnej divízie ČD Cargo koncom roka 2007 všetky rušne prešli do jeho vlastníctva, na osobných vlakoch sa tak s nimi už nestretneme. Z juhu Čiech boli potom niektoré rušne predisponované inam, dva kusy získalo SOKV Ústí nad Labem a pod pôsobnosťou českobudějovického SOKV slúžia tiež na Plzeňsku. Väčšina strojov je používaná na dopravu krátkych vlakov, ktoré zberajú záťaž z jednotlivých železničných staníc, alebo sú používané k posunu. Výnimočne sa uplatnia aj v postrkovej službe, kde sú ale skôr preferované väčšie stroje typu 742. Špecialitou juhočeských manipulačných vlakov sú tzv. dvojzdrojové vlaky, vedené súčasne elektrickým (radu 210) a motorovým rušňom (radu 708 alebo 709), pričom elektrický stroj vlak dopravuje medzi stanicami a dieselový rušeň zaisťuje posun a obsluhu aj nezatrolejovaných staničných koľajach, kam elektrický rušeň nemôže.

Externé odkazy 
 Rušeň radu 708, "Veľké lego" na ŽelPage.cz
 Rušeň radu 708 v atlase lokomotív
 Rušeň radu 708, na railtrains.sk

Iný projekt

Literatúra

Zdroj 

708
708
Edvin Kanka Ćudić

Edvin Kanka Ćudić (v cyrilike Едвин Канка Ћудић, * 31. december 1988, Brčko, Juhoslovanská SFR) je bosniansky obhajca ľudských práv, bojovník (Aikido, Džiu-džicu, Džudo), novinár a politológ, ktorý je známy ako vodca organizácie UDIK, organizácia venujúca sa ľudským právam a zmieru v bývalej Juhoslávií.

UDIK alebo Združenie pre sociálny výskum a komunikácie je bosnianskou regionálnou mimovládnou organizáciou s kanceláriami v Sarajeve  a Brčko. V roku 2013 ho založil Edvin Kanka Ćudić, ktorého cieľom bolo zhromaždiť fakty, dokumenty a údaje o genocíde, vojnových zločinoch a porušovaní ľudských práv v Bosne a Hercegovine a v bývalej Juhoslávii.

Referencie

Iné projekty

Externé odkazy 
 Odnos prema žrtvama je ispod svakog nivoa
 Edvin Kanka Ćudić za novi.ba: Bakir Izetbegović ne bi posjetio Kazane da nije bilo nas
 Edvin Kanka Ćudić: Treba preći preko nacionalnih i vjerskih barijara a to je ovom društvu i najteže
 Edvin Kanka Ćudić, koordinator UDIK-a: Vukovar je i naša odgovornost
 Edvin Kanka Ćudić

Aktivisti za ľudské práva
Bosnianske osobnosti
F1 (televízna stanica)

F1 (Federálny okruh jedna) bola televízna stanica, ktorá vysielala od 3. septembra 1990 do 31. decembra 1992. Bola nástupkyňou prvého programu Česko-slovenskej televízie.

Vznik 
V súvislosti s demokratickými zmenami v ČSFR po novembri 1989 došlo aj k zmene vysielacej štruktúry a názvu tv programov Česko-slovenskej televízie (ČST). Prvý program ČST bol od pondelka 3. septembra 1990 premenovaný na F1. V ten istý deň bol taktiež premenovaný aj druhý program ČST (ktorý bol koncipovaný ako národný program) na ČTV (Česká televize) v Česku, resp. na S1 (Slovenský okruh 1) na Slovensku. Dňa 1. júla 1991 vznikla Slovenská televízia (STV) a nahradila tv program S1. Dňa 1. januára 1992 vznikla Česká televízia (ČT), ktorá sa stala prevádzkovateľom vysielania kanála ČTV. Od 1. januára 1992 tak Česko-slovenská televízia pre federálny okruh F1 vyrábala len spravodajstvo a publicistiku a ČT a STV dodávali ostatné programy.

Zánik 
So zánikom Česko-Slovenska zanikla aj Česko-slovenská televízia. Nástupkyňou F1 na Slovensku sa stala STV 2, v Česku ČT 2 (v roku 1994 jej frekvencie pripadli TV Nova).

Referencie 

Masmédiá v Česko-Slovensku
Televízne stanice v Česku
Zaniknuté televízne stanice na Slovensku
Verejnoprávne médiá
Vzniklo v 1990
Zaniklo v 1992
Ťažký týždeň

Ťažký týždeň je internetová satirická relácia, v ktorej moderátor komentuje súčasné dianie na slovenskej politickej i nepolitickej scéne. Prvýkrát sa relácia objavila 3. decembra 2015 na internetovej televízii spravodajského webu SME.sk. Od 15. marca 2017 sa relácia vysielala na videoportáli VJU.sk a na spravodajskom webe TREND.sk. 8. januára 2018 bolo oznámené, že relácia končí a s ňou aj celé VJU.sk. 21. marca 2018 sa však relácia vrátila a vysiela sa na spravodajskom portáli Aktuality.sk.

4. februára 2022 bolo oznámené, že sa moderátor a tvorca relácie Ján Gordulič z dôvodu vyčerpanosti rozhodol skončiť a novým moderátorom sa stal Jakub Gulík.

Ťažký týždeň LIVE 

29. marca 2019 bol oznámený historicky prvý Ťažký týžďen vysielaný NAŽIVO. Gordulič sa objavil naživo s Ťažkým týždňom 13. apríla 2019 na protikorupčnom festivale PUCUNG v Tabačke v Košiciach.

11. novembra 2019 sa konal druhý Ťažký týždeň LIVE, tentokrát v Luna Bare Hotela Kyjev v Bratislave. Hosťami boli investigatívny novinár portálu Aktuality.sk Marek Vagovič a advokát Daniel Lipšic. Téma: Kočnerova Threema. 14. novembra 2019 zas Gordulič vyspovedal riaditeľku Nadácie Zastavme korupciu a expertku na Kočnerove kauzy Zuzanu Petkovú a bývalého šéfa vyšetrovacieho tímu Gorila Lukáša Kyselicu v Historickej radnici mesta Košice. Aj v tomto prípade bola téma Kočnerova Threema.

20. januára 2020 v Atrium Biznis centre Žilina bola hosťom Jana Gorduliča česká investigatívna novinárka Pavla Holcová; 21. januára v Košiciach zas vystúpil novinár TV JOJ Arpád Soltész a 22. januára v Bratislave Gordulič vyspovedal Xéniu Makarovú a Zuzanu Petkovu z Nadácie Zastavme korupciu.

Predstavenia, ktoré sa mali konať 23. marca 2020 v Košiciach v AULA spoločenskom centre (hostka: investigatívna novinárka Laura Kellöová), 20. apríla 2020 vo V-klube Bratislava (pôvodne 24. marca; hosť: prokurátor Ján Šanta),  21. apríla v Kino Hviezda Trenčín, 22. apríla v Nájomnej jednotke 210 Nitra a 23. apríla v Atrium Biznis centre Žilina (pôvodne 25. marca; hosť: šéfredaktor spravodajského webu Aktuality.sk Peter Bárdy), boli z dôvodu pandémie koronavírusu zrušené.

25. júna 2020 sa uskutočnil už po štvrtýkrát Ťažký týždeň naživo a to v Luna Bare Hotela Kyjev v Bratislave, kde hostkou bola tentokrát bývalá ministerka spravodlivosti Mária Kolíková.

23. apríla 2022 sa uskutočnil ďalší Ťažký týždeň LIVE na protikorupčnom festivale PUCUNG v Tabačke v Košiciach s novým moderátorom Jakubom Gulíkom.

8. júla 2022 v špeciálnom Ťažkom týždni LIVE na festivale Pohoda diskutoval šéfredaktor Aktualít Peter Bárdy s novými a starými moderátormi Ťažkého týždňa Jánom Gorduličom, Jakubom Gulíkom a scenáristkami Tatianou Hořavovou a Luciou Pazičovou o tvorbe relácie a tom, ako vlastne vznikla.

Série 

Pozri aj Zoznam častí televíznej relácie Ťažký týždeň

Ocenenia a nominácie

Referencie

Poznámky

Externé odkazy 

 
  na SME.sk
  na VJU.sk
  na Aktuality.sk
 
 Ťažký týždeň na Facebooku
 Ťažký týždeň na Instagrame
 Ťažký týždeň na Twitteri

Televízne relácie na Slovensku
Televízne relácie z roku 2015
Premier League 2018/2019

Premier League 2018/2019 bol 120. ročník najvyššej anglickej futbalovej súťaže. Súťaže sa zúčastnilo 20 tímov. Jej víťazom sa stal obhajca titulu Manchester City. Do Championship zostúpili Cardiff City, Fulham a Huddersfield.

Účastníci

Tabuľka 

Z - zápasy, V - výhry, R - remízy, P - prehry, G - skóre, +/- - rozdiel skóre, B - body, Š - šampión, ZO - zostup

Štatistiky

Najlepší strelci

Zdroj 

2018/19
Futbal v 2018
Futbal v 2019
ŠBK Šamorín

ŠBK Šamorín, oficiálne Šamorínsky basketbalový klub, je slovenský ženský basketbalový klub, pôsobiaci v meste Šamorín. Klub začal pôsobiť v extralige žien v sezóne 1994/95.

Prvý klubový basketbal sa viaže v Šamoríne k roku 1964, kedy vznikol klub TJ Slávia Šamorín. Pod hlavičkou ŠBK Šamorín pôsobí klub od roku 1991. Okrem extraligového tímu žien má tiež družstvá žiačok a mladších žiačok. V roku 2015 bola rekonštruovaná hala tímu, Športcentrum Samaria, ktorá pochádzala zo 70. rokov, a tak teraz vyhovuje predpisom FIBA.

Hráčsky káder a realizačný tím

Súpiska hráčok v sezóne 2020/21 
Aktuálna k 7. 10. 2020.

Realizačný tím 
 hlavný tréner – Albert Diósi
 asistentka trénera – Timea Sujová

Vedenie klubu 
 predseda klubu – František Nagy
 manažér – Karol Kardoš
 starostlivosť o súťaže – Júlia Lelkes

Umiestnenia tímu v extralige žien 
 Sezóna 1994/95: 8. miesto
 Sezóna 1995/96: 8. miesto
 Sezóna 1996/97: ? miesto, 3. miesto v Slovenskom pohári
 Sezóna 1997/98: 4. miesto
 Sezóna 1998/99: 6. miesto
 Sezóna 1999/00: 6. miesto
 Sezóna 2000/01: 4. miesto
 Sezóna 2001/02: 8. miesto
 Sezóna 2010/11: 7. miesto
 Sezóna 2011/12:  3. miesto
 Sezóna 2012/13: 4. miesto
 Sezóna 2013/14: 4. miesto
 Sezóna 2014/15: 5. miesto
 Sezóna 2015/16: 4. miesto
 Sezóna 2016/17: 4. miesto
 Sezóna 2017/18: 4. miesto
 Sezóna 2018/19:  3. miesto
 Sezóna 2019/20: 4. miesto

Referencie 

Slovenské basketbalové kluby
Šport v Šamoríne
Organizácie založené v 1964
Identikit

Identikit je pokus o zostavenie portrétu hľadanej osoby na základe výpovedí svedkov, používaný v kriminalistickej praxi. Podoba tváre sa postupne skladá z jednotlivých segmentov (nos, oči a pod.), ktoré svedok vyberá z ponuky štandardných vzorov, kým celkový obraz nezodpovedá tomu, ako si dotyčného zapamätal. Pôvodne sa tvorbou identikitu zaoberali kresliari, neskôr ich nahradili špeciálne počítačové programy. Identikit používajú policajti pri vyšetrovaní, prípadne sa prostredníctvom masmédií obracajú na verejnosť so žiadosťou o identifikácii dotknutej osoby. Ako prvý použil túto metódu koncom päťdesiatych rokov detektív z Los Angeles Hugh C. McDonald.

Externé odkazy 
 Http://www.kriminalistika.unas.cz/obory/vzhled.htm
 Http://technet.idnes.cz/nakreslete-zlocince-a-poslete-ho-za-mrize-f14-/tec_technika.aspx?c=A080505_151953_tec_technika_kuz
 Http://www.bezpecnykraj.cz/kriminalisticka-identifikace-osob-identikit.aspx

Zdroj 

Kriminalistika
Identifikácia
Terézia Páleníková

Terézia Páleníková (* 16. august 1995, Bratislava, Slovensko) je slovenská profesionálna basketbalistka, hrajúca na pozícii krídla. V súčasnosti hrá za tím Innova TSN Leganés v španielskej extralige a za slovenskú reprezentáciu.

Kariéra

Začiatky kariéry, BK Petržalka a Piešťanské Čajky (20112018) 
Páleníková pochádza z Bratislavy z basketbalovej rodiny, aj traja jej súrodenci boli basketbalistami. Profesionálnu kariéru začala v klube BK Petržalka. V roku 2012 sa stala s klubom majsterkou I. ligy a postúpila do extraligy. S Petržalkou odohrala po postupe klubu do extraligy dve sezóny v najvyššej súťaži v rokoch 20122014. Medzi rokmi 20142018 strávila štyri sezóny v slovenskej extralige v tíme Piešťanské Čajky, kde sa vypracovala na stabilnú oporu tímu a jednu z najlepších hráčok ligy (v sezóne 2017/2018 skórovala najviac bodov, 308 b). S Piešťanmi získala tri strieborné a jednu bronzovú medailu, rovnako s klubom v roku 2017 vyhrala Slovenský pohár v basketbale žien.

Ślęza Wrocław (20182020) 
V roku 2018 prestúpila do zahraničného pôsobiska, poľského tímu Ślęza Wrocław. Vo februári 2019 získala 3. miesto v ankete Basketbalistka roka 2018. V poľskej lige patrila v sezóne 2018/19 medzi najlepšie hráčky Ślęzy Wrocław, Ślęza skončila na treťom mieste ligy. V novej sezóne 2019/20 jej neumožnili štartovať vážne problémy s tráviacim ústrojenstvom, z ktorých sa liečila celú jeseň roku 2019.

Návrat do Piešťan (2020súčasnosť) 
V januári 2020 oznámila, že do konca sezóny 2019/20 bude hrať v jej predošlom pôsobisku, za Piešťanské Čajky. Sezóna 2019/20 bola predčasne ukončená pre pandémiu koronavírusu, Čajky skončili na druhom mieste po prerušení základnej časti za Ružomberkom, rovnako získali po prehre vo finále Slovenského pohára druhé miesto aj v pohári. V sezóne 2020/21 Páleníková pokračovala s Čajkami a patrila stabilne do základnej zostavy klubu. Nakoniec skončila s 385 bodmi ako piata najlepšie bodujúca hráčka ligy a s tímom obhájila striebra v lige aj pohári.

Reprezentačná kariéra 
Páleníková prvý raz reprezentovala Slovensko ešte v mládežníckych kategóriách od roku 2010. Reprezentovala Slovensko tiež na Majstrovstvách Európy 2017, kde družstvo skončilo na ôsmom mieste.

Osobný život 
Jej staršia sestra Marta je bývalá profesionálna hráčka basketbalu, pôsobiaca v Piešťanoch či Košiciach. Marta kariéru pre zdravotné problémy ukončila v roku 2018.

Štatistiky

Klubová úroveň

Reprezentačná úroveň

Ocenenia 
 Slovenská extraliga – 5 x 2. miesto (2015, 2016, 2017, 2020, 2021), 1 x 3. miesto (2018)
 Poľská extraliga – 1 x 3. miesto (2019)
 Slovenský pohár v basketbale žien – 1 x víťazstvo (2017), 4 x 2. miesto (2016, 2018, 2020, 2021)
 Basketbalistka roka – 3. miesto (2018), 6. miesto (2016, 2017, 2020), 7. miesto (2019)

References

Slovenské basketbalistky
Osobnosti z Bratislavy
162173 Ryugu

162173 Ryugu je blízkozemská planétka/asteroid zo skupiny Apollo, ktorého priemer je asi 880 m. Vzhľadom na svoju dráhu je zaradený do skupiny Apollo. Objavený bol v máji 1999, pomenovaný v roku 2015 podla podmorského paláca Ryūgū-jō z japonskej mytológie.

Na konci júna 2018 k nej doletela sonda Hajabusa 2, ktorej úlohou je i zber prachu z Ryugu a doprava tohto prachu na Zem. Sonda materiál získala tak, že odpálila na povrchu malú nálož. Návrat kapsuly so vzorkami na Zem sa uskutočnil v decembri 2020. 21. septembra 2018 sonda vypustila na asteroid dva malé skákajúce roboty.

Hmotnosť Ryugu je 450 miliónov ton.

Zrýchlenie na povrchu Ryugu je 1/80 000 zemského a je v rozmedzí 0,11 – 0,15 mm/s2.

3D model Ryugu je k dispozícii na japonskej stránke.

Referencie

Externé odkazy 

 
 Ryugu v zozname blízkozemských planétok NEODyS

Skupina Apollo
Astronomické objekty objavené v roku 1999
Blízkozemské planétky
Potenciálne nebezpečné planétky
Ligue 1 2018/2019

Ligue 1 2018/2019 bol 81. ročník najvyššej francúzskej futbalovej súťaže. Titul obhajoval PSG. Súťaž sa začala zápasom prvého kola medzi Marseille a Toulouse 4-0.

Víťazom sa stal úspešný obhajca titulu PSG. Zostúpili Caen a Guingamp. V baráži o udržanie sa udržal Dijon.

Tímy

Tabuľka 

Z - zápasy, V - výhry, R - remízy, P - prehry, G - skóre, +/- - rozdiel skóre, B - body, Š - víťaz, U - víťaz baráže o udržanie, ZO - zostup

Štatistiky

Najlepší strelec

Sponzori a televízne práva

Sponzori 
Conforama, HTC, Uhlsport, TAG Heuer, Parions Sport, La Poste, Panini

Televízne práva 
Na území Slovenska a Česka mala práva na vysielanie francúzskej futbalovej Ligue 1 česká televízia Nova Sport zo spoločnosti Nova Group. Z každého kola vysielala 6 zápasov a taktiež zostrihy a magazín súťaže.

Zdroje 
Ligue1.com - Stránka francúzskej futbalovej Ligue 1
Soccerway.com/Ligue1 - Ligue 1 na stránke Soccerway

Futbal vo Francúzsku
Futbal v 2018
Futbal v 2019
Krivánske Veterné hole

Krivánske Veterné hole sú geomorfologickou časťou Krivánskej Fatry. Zaberajú najrozsiahlejšiu a najvyššiu oblasť podcelku Malej Fatry.

Vymedzenie 
Nachádzajú sa v juhozápadnej a centrálnej časti Krivánskej Fatry a v rámci podcelku ich obklopuje z východu Osnica a zo severu Rozsutce a Štefanovská kotlina. Severozápadným smerom leží Varínske podolie (podcelok Žilinskej kotliny) a údolie Váhu so Strečnianskou tiesňavou oddeľuje západne situované Lúčanské Veterné hole (časť Lúčanskej Fatry). Južne sa nachádzajú Turčianske nivy a Šútovské podhorie (podcelky Turčianskej kotliny) a juhovýchodným smerom sa územie dotýka Šípskej Fatry, ktorá je podcelkom Veľkej Fatry.

Ochrana územia 
Celé územie tejto časti Krivánskej Fatry leží v Národnom parku Malá Fatra a nachádzajú sa tu tieto maloplošné chránené územia:
 národné prírodné rezervácie Šrámková, Šútovská dolina, Chleb, Rozsutec, Veľká Bránica, Prípor, Suchý, Starý hrad, Krivé, Kľačianska Magura
 prírodné rezervácie Hrádok, Hajasová, Pod Rígľom
 chránený areál Rieka Orava

Vybrané vrcholy 
 Veľký Kriváň () – najvyšší vrch Malej Fatry
 Malý Kriváň ()
 Chleb ()
 Hromové ()
 Pekelník ()
 Stoh ()
 Steny ()
 Stratenec ()
 Suchý ()

Významné sedlá 
 Bublen
 Sedlo Medziholie
 Priehyb
 Snilovské
 Stohové
 Vráta

Turizmus 
Krivánske Veterné hole patria k najatraktívnejším turistickým lokalitám krajiny. Najvýznamnejším centrom letnej i zimnej turistiky je Vrátna dolina a obec Terchová, no značené trasy vedú takmer z každej obce v podhorí. Hustá sieť chodníkov je napojená na hrebeňovú trasu medzinárodného významu (E 3), vedúcu z Nezbudskej Lúčky cez Malý a Veľký Kriváň, Chleb a sedlo Medziholie na Veľký Rozsutec.

Na južnom okraji sa nad Váhom týči zrúcanina Starhradu a turistom slúži viacero hotelov a turistických chát (napr. Chata na Grúni, Chata pod Chlebom, Chata pod Kľačianskou Magurou, Chata pod Suchým a Chata Vrátna).

Referencie

Iné projekty 

Krivánska Fatra
Malá Fatra
Geomorfologické časti na Slovensku
IPhone X

IPhone X je v poradí 11. generácia smartfónu spoločnosti Apple. Telefón bol predstavený 12. septembra 2017 v Steve Jobs Theater v novovybudovanom Apple Campuse spolu s iPhone 8 a iPhone 8 Plus ako hlavná vlajková loď jeho mobilných produktov roku 2017. Začal sa predávať 3. novembra 2017.

Podľa Applu ide o revolúciu, ktorá určí smer, akým sa budú uberať telefóny ďalších desiatich rokov – OLED displej cez celú prednú časť telefónu a odstraňovanie fyzických tlačidiel. iPhone X je tak historicky prvý iPhone, ktorý neobsahuje charakteristické tlačidlo "Home". Všetky jeho funkcie novo suplujú gestá.

Hardvér 
Spolu s domovským tlačidlom zmizlo u iPhone X odomykanie pomocou odtlačkov prstov (Touch ID), ktoré novo nahrádza Face ID odomykanie za pomoci skenu tváre.

Podobne ako oba osmičkové telefóny, má aj tento na chrbte tvrdené sklo (Gorilla Glass 5) z dôvodu implementácie bezdrôtového nabíjania štandardu Qi. Telefón ale nevie novší štandard WPC a tak telefóny zvládajú nabíjanie pri maximálnych 7 W oproti dvojnásobne rýchlym 15 W. iPhone X je vode a prachu odolný (stupeň krytia IP67), obsahuje stereoreproduktory, Bluetooth 5 a nový šesťjadrový (2 jadrá zamerané na výkon a 4 malé jadrá sa špecializujú na efektivitu a úsporu energie) procesor Apple A11 Bionic. Ten je špecifický svojím zameraním na rozšírenú realitu a výpočtové úkony umelej inteligencie, kvôli ktorej je v procesore špeciálny dvojjadrový koprocessor, ktorý sa zameriava na výpočty neurónových sietí.

Predná kamera má 7 Mpx, zadná kamera má 12 Mpx snímač. Zadná kamera obsahuje duálny fotoaparát so šošovkami so svetelnosťou ƒ /1.8 a ƒ /2, obe so stabilizáciou obrazu. Telefón umožňuje nahrávať video 4K pri 60 fps alebo 1080p pri 240 fps v spomalenom zábere. Dôraz je kladený na portrétovú fotografiu a vďaka špecializovanému čipu možno u fotografie simulovať rôzne druhy osvetlenia prípadne odstraňovať pozadie počas fotenia.

Referencie

Zdroj 

IPhone
IOS
Mobilné telefóny Apple
Hardvér firmy Apple
Ligue 1 2017/2018

Ligue 1 2017/2018 bol 80. ročník najvyššej francúzskej futbalovej súťaže. Titul obhajovalo Monaco. Titul získal tím Paris Saint-Germain, spolu s ním sa do Ligy majstrov kvalifikovali aj Monaco a Lyon, Európsku ligu si zahrali Marseille, Rennes a Bordeaux a zostup neminul Troyes a Méty.

Titul si Parížania zaistili 15. apríla 2018 symbolickým víťazstvom 7-1 nad obhajcom titulu z Monaca.

Tímy

Tabuľka 

Z - zápasy, V - výhry, R - remízy, P - prehry, G - skóre, B - body, Š - víťaz, ZO - zostup

Zápasy

Štatistiky

Najlepší strelec

Hetriky

Zdroje 

 Ligue1.com - Stránka francúzskej futbalovej Ligue 1
 Soccerway.com/Ligue1 - Ligue 1 na stránke Soccerway

Futbal vo Francúzsku
Futbal v 2017
Futbal v 2018
Cena Karola Veľkého

Cena Karola Veľkého (nemecky Karlspreis), od roku 1988 oficiálne Internationaler Karlspreis zu Aachen (Medzinárodná cena Karola Veľkého z Aachenu) je prestížne európske ocenenie. Udeľuje ju (takmer) každoročne od roku 1950 nemecké mesto Aachen osobnostiam, ktoré sa podieľali na presadzovaní myšlienok a ideálov, na ktorých bolo ocenenie založené. Cena pripomína Karola Veľkého, vládcu Franskej ríše a zakladateľa neskoršej Svätej ríše rímskej, ktorý v Aachene (historicky v Cáchách) sídlil a je pochovaný v tamojšej katedrále. Cena je tradične udeľovaná pri slávnostnom ceremoniáli vo sviatok Nanebovstúpenia Krista na radnici mesta Aachen.

Zakladateľské myšlienky 
19. decembra 1949 predložil zakladateľ čitateľského spolku „Corona Legentium Aquensis“ Kurt Pfeiffer návrh udeľovať novú cenu: „Je nám cťou predniesť návrh každoročného udeľovania medzinárodného ocenenia za najvýznamnejší prínos k rozvoju porozumenia v západnej Európe, činnosť pre spoločenstvo, službu v záujme ľudstva a mieru vo svete. Pritom môže ísť o zásluhy v oblasti literatúry, vedy, ekonómie alebo politické úsilie.“

Sponzor ceny, mesto Aachen, sa priamo odvoláva na Karola Veľkého ako na „zakladateľa západnej kultúry“ a prehlasuje, že počas jeho vlády bol Aachen duchovným a politickým centrom dnešnej západnej Európy.

Zoznam laureátov

Cena Karola Veľkého pre mladých Európanov 
Od roku 2008 je toto ocenenie udeľované mladým ľuďom do 30 rokov, ktorí vytvárajú dobrovoľnícke projekty podporujúce myšlienky európskej spolupatričnosti a vzájomného pochopenia v praxi. Národné kolá tejto ceny prebiehajú v každej krajine Európskej únie, víťazi z každého štátu sú pozvaní na slávnostné vyhlásenie do Aachenu. Cena je udeľovaná Európskym parlamentom a Nadáciou pre Medzinárodnú cenu Karola Veľkého v Aachene.

Referencie

Iné projekty

Externé odkazy 
 http://www.karlspreis.de/ – (hlavná stránka, v nemčine alebo angličtine)
 http://www.charlemagneyouthprize.eu/
 Víťazi Ceny Karola Veľkého pre mladých Európanov za rok 2017 – slovensky

Ocenenia
Nemecké ocenenia
Aachen
Noc kostolov

Noc kostolov (v nemecky a taliansky hovoriacich krajinách nazývaná Dlhá noc kostolov) je každoročne usporadúvaná akcia, ktorá má umožniť širokej verejnosti nezáväzné priblíženie sa a stretnutie s kresťanstvom. V jej rámci sú vo večerných a nočných hodinách sprístupnené niektoré kostoly rôznych kresťanských cirkví, v ktorých sa aj zadarmo konajú koncerty, komentované prehliadky, workshopy alebo divadelné predstavenia. Návštevníci majú možnosť nahliadnuť do kostolných sakristií alebo kláštorných záhrad, skúsiť si zahrať na organe, vystúpiť na veže alebo zostúpiť do starobylých krýpt, prežiť liturgiu alebo napríklad len vnímať to, čo bolo inšpiráciou pre staviteľa kresťanských chrámov.

História 
Noc kostolov vznikla v roku 2001 v Nemecku a o niekoľko rokov sa z Rakúska rozšírila aj do Česka. Prvý ročník tohto podujatia sa v Česku konal 29. mája 2009, druhý 28. mája 2010 a tretí 27. mája 2011. Prvý ročník na Slovensku sa konal 27. mája 2011.

Rozšírenie akcie vo svete 
Noc kostolov sa koná v týchto krajinách:
 Nemecko - od roku 2001
 Aachen - od roku 2001
 Hannover - od roku 2003
 Hamburg - od roku 2004
 Frankfurt nad Mohanom, Drážďany - od roku 2005
 Darmstadt - od roku 2009
 Rakúsko - od roku 2005
 Holandsko - od roku 2005
 Rotterdam - od roku 2009
 Česko - od roku 2009
 Plzenská diecéza a Brnianska diecéza - od roku 2009
 Ostatné diecézy - od roku 2010
 Slovensko - od roku 2011
 Trnavská arcidiecéza - od roku 2011
 Maďarsko - od roku 2012
 Estónsko - od roku 2014
 Južné Tirolsko v Taliansku - od roku 2014
 Švajčiarsko - od roku 2016

Referencie

Externé odkazy 
 Die Lange Nacht der Kirchen in Europa
 Noc kostolov - Česko
 Noc kostolov - Slovensko
 Lange Nacht der Kirchen - Rakúsko
 Nacht der Kerken - Holandsko
 Pozdrav Noci kostolov od kardinála Schönborna

Zdroj 

Kresťanské podujatia a akcie
Kostoly
Kultúra na Slovensku
Ve stínu havrana

Ve stínu havrana je Česko-Slovenská point and click adventúra vyvinutá slovenskou spoločnosťou Rainbow Rhino a vydaná spoločnosťou Cinemax.

Produkcia 
Prvá edícia hry sa vypredala za menej ako rok. Titul mal tri edície, a hra bola pribalená k herným časopisom viac ako 8 krát; hralo ju viac než 250,000 hráčov.

V roku 2008, štúdio pracovalo na druhom diele, nikdy však nebol vydaný. Hra je dostupná na platforme Steam, kde bola pridaná 12. júla 2017.

Príbeh a gameplay 
Hráč preberá úlohu mnícha Severina, ktorý je jedného dňa nútený utiecť z kláštora. Vyskočí von oknom, do ľadovej rieky a stratí vedomie. Prebúdza sa na kraji lesa, odkiaľ vyráža preskúmať okolitý svet a "nájsť svoju cestu", ako sa mu zjavilo v divnom sne behom jeho bezvedomia.

V hre sa hráč dostáva do desiatok ručne kreslených lokácií, v ktorých čakajú klasické hádanky, rozhovory a hľadanie predmetov. Aj napriek tomu, že hru vytvorili slovenskí vývojári, hra vyšla kompletne po česky, a všetky postavy v hre nadaboval český herec Jiří Lábus.

Odozvy kritikov 
Tim Eller z webového portálu GamersHell, napísal o hre, že si ju užil, napriek slabému zvuku a vizuálom, a detinským scenárom. Absolute Games poskytlo zmiešaný názor na hru. Just Adventure sa vyjadrilo, že hráči schopní prehliadnuť technické limitácie hry, si užijú jej chytrý zmysel pre humor. Bonusweb.cz mali pocit, že nápad hry nudil hráčov, a dokázali počkať ďalší týždeň na vydanie českej adventúry Hot Summer 2. Bonusweb tvrdili, že hru pravdepodobne pozná každý český hráč počítačových hier.

Pokračovanie hry 
Cinemax ohlásili prácu na Ve stínu havrana 2 v roku 2007. Čas vydania hry bol plánovaný na druhú štvrtinu roku 2008. Jednalo sa o spoluprácu medzi House of Dragonflies a Cinemaxom, a obsahovala prácu grafického dizajnéra Erika Šille a Borisa Sirku. Príbeh hry sa mal sústrediť na mnícha Severina uväzneného medzi stredovekou Európou, a futuristickým svetom fungujúcim podľa Platónovej teórie dokonalého štátu. Hra bola inšpirovaná prácou spisovateľov Phillipa K. Dicka, Williama Gibsona a filmovej produkcie Terryho Gilliama. Išlo o 3D point and click adventúru, s nelineárnym príbehom a prvkami RPG. Tak isto ako jej predchodca, aj Ve stínu havrana 2 mala byť kompletne v češtine, vrátane jej pôvodného dabingu. Hra sľubovala že sa dotkne historických tém, ale aj zaujímavostí z oblasti filozofie, náboženstva, matematiky a kybernetiky. Vývoj hry bol však zrušený. Portál Bonusweb bol z tohoto faktu sklamaný, nakoľko podľa nich vyzeral ako "zaujímavá psychedelická záležitosť"

Referencie 

Počítačové hry
Slovenské videohry
Spellcross

Spellcross: The Last Battle (Spellcross: Poslední bitka) je ťahová stratégia vytvorená slovenským štúdiom Cauldron a vydaná britskou spoločnosťou Sales Curve Interactive. Hra vyšla na PC platformu MS-DOS v roku 1997. Jedná sa o prvú hru, ktorá bola vytvorená v bývalom Česko-Slovensku. Hra vyšla v niekoľkých jazykových mutáciach a okrem češtiny vyšla aj v angličtine, poľštine či taliančine. Slovenský preklad však nikdy nevyšiel.

Príbeh 
Na prelome tretieho tisícročia sa stala planéta Zem terčom neznámej invázie. Nepriatelia známi pod menom Other Side (Druhá strana) si nemilosrdne podrobili ľudstvo. Spoločne s ich príchodom na Zem sa vrátila aj mágia. Jedinou prekážkou medzi ich drtivým víťazstvom se stala čerstvo vytvorená Aliancia Zeme, ktorá spojuje bývalé armády doposiaľ všetkých slobodných krajín. Základom Aliance sa stali jednotky ustupujúce pred hordami Other side, tak ako aj vojská na nedotknuteľných územiach. Osud ľudstva teraz leží v rukách neochvejných vojakov Aliancie Zeme, ktorí sa vrhajú do boja proti hordám nebezpečných bytostí.

Hrateľnosť 
V úvode hry sa hráč prenesie do role Alexandra, mladého dôstojníka, ktorého prvoradou úlohou je bezpečne sa dostať s malým oddielom vojakov do tábora Aliancie Zeme. Cesta však vedie cez nebezpečné nepriateľské územie. Na začiatku má hráč k dispozícií len niekoľko typov pechoty a ľahkých vozidiel. Postupom v kampani sa však odomknú najrôznejšie výdobytky modernej vojenskej techniky –  od tankov a delostrelectva, cez bojové helikoptéry, až po sci-fi výzbroj.

Naproti moderne vybavenej pozemskej Aliancie pozostávajú jednotky Other Side z najrôznejších fantasy bytostí a príšer. Proti hráčom ovládanej technike budú bojovať zástupy Orkov, Elfov či nemŕtvych.

Hráč si na mape zvolí misiu a vyberie jednotky. V bojovom móde potom postupuje územím a hľadá nepriateľov, ktorých musí zničiť. Každá jednotka má určitý počet bodov, ktoré môže použiť na pohyb po mape alebo na útok. Po úspešne splnenej misii sa hráč vracia späť do taktického menu.

Kritika a predaje 
Hra bola z pohľadu kritiky úspešná, no kvôli takmer nulovému marketingu a malej konkurencieschopnosti popri vtedajšom prudko sa šíriacom trende 3D renderovanej grafiky sa Spellcross dočkal len slabej predajnosti a celkovo malej rozšírenosti.

Zdroje 

Počítačové hry z 1997
History Civil War: Secret Missions

History Channel Civil War: Secret Missions je historická strieľačka z prvej osoby; vytvorená spoločnosťou Cauldron Ltd, a následne vydaná spoločnosťou Activision Value pre Microsoft Windows, Playstation 2, Playstation 3 and Xbox 360; ako pokračovanie History Channel Civil War: A Nation Divided.

Popis 
V hre zaujme hráč postavenie za obe strany, vojakov Únie a Konfederácie, bojujúc za nepriateľskými líniami v legendárnych bitkách počas Americkej občianskej vojny.

Úlohou hráča je škodiť obom armádam za každú cenu: napríklad narušovanie nepriateľského zásobovania, koristenie lodí a sabotáže nepriateľských pevností. Zapája sa do najslávnejších udalostí občianskej vojny, ako Veľká vlaková lúpež v 1861 a Pád Vicksburgu.

Hry
Uhorské kniežatstvo

Uhorské kniežatstvo () je najstaršie doložený uhorský štát v stredoveku, ktorý bol založený niekedy medzi rokmi 895 a 896 ako kmeňový zväz zjednocujúci pôvodne kočovný ľud Maďarov, ktorí postupne prešli z polokočovného spôsobu života na usadlý život. V čele nestál samotný knieža, ale vo forme diarchie sa o moc delili dvaja muži, t.j. kende či kündü (t.j. sakrálny kráľ či knieža) s gyula (vojvodcom). Kto z nich disponoval väčšou mocou alebo dôležitejším postavením je predmetom dohadov. Isté je len to, že vládnuci titul (podľa niektorých prameňov knieža alebo dokonca chán) bol zrejme prevzatý od Chazarov, od titulu kagana. V priebehu 10. storočia sú pôvodné pohanské náboženstvá nahradené kresťanstvom a maďarská kmeňová konfederácia sa postupne mení a konsoliduje v kresťanské kráľovstvo. Tým sa de iure stáva v roku 1000 alebo 1001, kedy sa knieža Vajk, pokrstený už ako Štefan, necháva korunovať na uhorského kráľa Štefana I.

Dejiny 
Vznik Uhorska je spojený s príchodom Maďarov do Panónie a Podunajska. Kočovné kmene prišli do tejto oblasti pod vedením Arpáda, ktorého si sedem maďarských vojvodov v roku 890 zvolilo za svojho panovníka.

Vláda Arpáda 

Maďarské kočovné kmene našli v nových sídlach vyspelejšiu kultúru roľníkov pod ochranou Veľkej Moravy a viedli výbojné vojny proti susedom. V roku 896 sa stal Arpád vládcom kmeňov a pod Arpádovým velením snáď v roku 902 alebo 903 porazil vojsko Veľkej Moravy. V roku 906 však bol porazený bavorskými vojskami a veľkomoravským kniežaťom Mojmírom II. Posilnenia svojej pozície sa Arpád dočkal vďaka Frankom, ktorí pozvali na rokovania a zabili maďarských veľmožov. Arpád viedol vojnu proti Bavorom, ktorých v roku 907 poráža pri Brezalauspurcu (dnešná Bratislava). Pretože sa nezachovali pramene o zapojení vojsk Veľkej Moravy, s rokom 907 je už spojený rozpad Veľkej Moravy a slovanské kniežatá sa podriaďujú vo výbojných bitkách Maďarom. Nastáva usídľovanie Maďarov v Podunajskej nížine a preberanie kultúry a spôsobov obrábania pôdy od vyspelejších slovanských susedov.

Arpádovi následníci 
Arpádovi následníci pokračujú vo výbojoch, ktoré smerom na západ zastavuje až bitka pri Lechu v roku 955. Maďari následne prechádzajú k usadlému spôsobu života a Arpádovci pomaly upevňujú po vzore európskych mocností svoju zvrchovanú moc a pevne sa ujímajú vlády. Prijímajú kresťanstvo za svoje náboženstvo a od čias prvého uhorského kráľa Štefana I. ho tiež horlivo šíria po celej krajine. Pôvodné prevažne slovanské obyvateľstvo bolo nútené asimilovať a prijať nadvládu uhorského kráľa. Ako na juhu v oblasti Blatnohradu a Panónie na západe, tak aj na severe v oblasti Nitrianskeho kniežatstva prevzali od miestnych obyvateľov časť poľnohospodárstva, remeslá a zo začiatku aj spôsob štátnej správy.

Referencie

Literatúra

Pozri aj 
 Uhorsko
 dejiny Maďarska

Zdroj 

 
Zaniknuté štáty na území Slovenska
Dejiny Slovenska
Dejiny Maďarska
Dejiny Rumunska
Starý Oskol

Starý Oskol (rus. Старый Оскол) je mesto v centrálnom federálnom okruhu v Rusku. Je druhé najväčšie mesto v regióne a podľa sčítania obyvateľstva v roku 2017 malo 223 360 obyvateľov.

História 
V roku 1593 bolo mesto pod názvom Oskol založené ako základňa na južných hraniciach ruského kráľovstva (Muravská cesta). Mesto je pomenované po rieke, na ktorej brehoch sa nachádza. Väčšinu jej obyvateľov tvorili vojaci a roľníci. V roku 1617 bolo mesto vypálené Poliakmi a prestavané vojvodom M. Skuratovom. V rokoch 1625, 1642 a 1677 ho ohrozovali krymskí Tatári. V roku 1655 bolo mesto premenované na Starý Oskol, nakoľko mesto Carev Aleksejev bolo premenované na Nový Oskol. Od 17. storočia je Starý Oskol známy ako centrum Starooskolského okresu. V roku 1780 bol schválený erb Starého Oskolu.

Od 20. októbra 1721 do 1. septembra 1917 bolo súčasťou Ruskej Ríše, následne v roku 1918 bolo súčasťou ukrajinského štátu. Po porážke armády Hetmana P. Skoropadského prešlo mesto do rúk boľševikov v sovietskom Rusku. Od decembra 1922 bolo súčasťou Ruskej sovietskej federatívnej socialistickej republiky (ZSSR). Od roku 1928 - administratívne centrum okresu Starooskolsky, ktoré bolo súčasťou Centrálno-černozemnej oblasti. V roku 1954 sa mesto stalo súčasťou novovytvoreného regiónu Belgorod.

Koncom 60. a začiatkom 70. rokov 20. storočia sa stalo v súvislosti s aktívnym rozvojom KMA dôležitým centrom hutníctva. Dnes je Starý Oskol veľkým priemyselným centrom a dynamicky sa rozvíjajúcim mestom.

Obyvateľstvo 
K 1. januáru 2017 bolo 91. najväčším mestom Ruskej Federácie.. Mesto je administratívnym centrom veľkej Centrálno-černozemnej aglomerácie. Aglomerácia Starý Oskol - Gubkin má viac ako 410 000 obyvateľov.

Podnebie 
Starý Oskol sa nachádza v miernom pásme s mierne studenými zimami so stabilnou snehovou pokrývkou. Leto je teplé, aj horúce (najmä v júli a v prvej polovici augusta). 

 Priemerná ročná teplota: +6,5 °C
 Priemerná rýchlosť vetra: 2-4 m/s
 Priemerná ročná relatívna vlhkosť vzduchu: 74%
 Priemerný počet zrážok: 500 - 600 mm.

Administratívno-územné členenie mesta 
Mesto Starý Oskol sa administratívne člení na:

 Severovýchodný rajón
 Juhozápadný rajón
 Centrálny rajón
 Železničný rajón
 Kotelský rajón
 Hutnícky rajón

Čestné názvy miest 

 Mesto vojenskej slávy - 5. mája 2011
Mesto slávy práce
 Ekonomický kapitál Belgorodského regiónu
 Koruna Svätého Štefana - oficiálny názov Starého Oskola počas rokov okupácie počas veľkej Vlasteneckej vojny, v roku 1942.

Električková doprava 

Električková doprava v Starom Oskole funguje od roku 1981. Spolu 3 linky jazdia na trati dlhej 61 km s rozchodom 1 524 mm.

Partnerské mestá 
  Salzgitter (Nemecko) (s 1987)
  Asenovgrad (Bulharsko) (s 1989)
  Mantija-Villpula (Fínsko) (s 1989)

Zdroje 

Belgorodská oblasť
Mestá v Rusku
Plants vs. Zombies

Plants vs. Zombies je hra jedného hráča žánru tower defense od spoločnosti PopCap Games. V roku 2009 bola vydaná pôvodne len pre Microsoft Windows a OS X, postupne ale bola portovaná na veľa ďalších platforiem.

Hráč je majitelom domu počas zombie apokalypsy a musí sa proti zombie brániť. Musí na svojej záhrade vysadiť rastliny ktoré strieľajú, vyrábajú slniečka, vybuchujú, spomaľujú zombie, zamrazujú alebo inak škodia zombie. V hre sa nachádza cez 40 typov zombie.

Hra získala pozitívne hodnotenie a bola nominovaná na niekoľko ocenení D.I.C.E. Awards. V roku 2013 vyšlo jej pokračovanie, nazvané Plants vs. Zombies 2: It 'About Time a v roku 2020 vyšlo ďalšie pokračovanie Plants vs. Zombies 3.

Zdroj 

Počítačové hry z 2009
Podraz 5

Podraz 5 je hra pre počítače ZX Spectrum. Žáner hry sa podobá textovým hrám. Autorom je Anton Tokar. Jedna so o hru pre jedného hráča ktorá sa ovláda klávesnicou. Hra bola vydaná spoločnosťou Antok Software na Slovensku v roku 1988 pre ZX Spectrum.

Príbeh sa odohráva v roku 1994, tzn. 3 roky po predošlom diele a opäť hráme za Tima Colemana. Ten sa znovu rozhodol šikanovať svojho soka Jacka Raggera, ktorý sa po minulom diele ocitol na dlažbe a nemôže ani zohnať žiadnu práci. Preto sa rozhodol zmeniť si identitu a začať znovu v Salt Lake City. S tím mu pomáha jak jeho bratranec James Ripley, tak jeho bývalý spolužiak, ktorý mu zoženie miesto v banke. Jack neodolá a začne znovu kradnúť , tentokrát ho už sleduje FBI. Na nás je obrat ho o peniaze skôr, než ho zatknú.

Externé odkazy 

 Podraz 5 na World of Spectrum
 Podraz 5 na herniarcheolog
Podraz 6

Podraz 6 je hra pre počítače ZX Spectrum. Žáner hry sa podobá textovým hrám. Autorom je Anton Tokar. Jedna so o hru pre jedného hráča ktorá sa ovláda klávesnicou. Hra bola vydaná spoločnosťou Antok Software na Slovensku v roku 1988 pre ZX Spectrum.

Podraz 6 je zakončenie "tokárovej" trilógie neoficiálnych pokračovaní (Podraz 4 (1987) a Podraz 5 (1988)) pôvodného Podrazu 3 (1986). Je to teda štvrtý diel a preto nesie podtitul "štvrtá veľká počítačová lúpež". 

Ide ako vždycky o nachystanie podrazu na počítačového zlodeja Jacka Raggera, ktorého sme už niekoľkokrát zničili. Ale Jack sa vždy dokázal zo šlamastiky dostať a takto je tomu aj v tomto diele. Ocitáme sa v roku 1996, teda 2 roky po predchádzajúcom diele. Jack opäť zmenil meno a s poslednými peniazmi sa ukryl v Európe. Tam mu však financie rýchle došli, a preto sa rozhodol vrátiť späť do Ameriky.

Externé odkazy 
 Podraz 6 na World of Spectrum
 Podraz 6 na herniarcheolog

Hry
Majstrovstvá Európy v póle 2018

Majstrovstvá Európy v póle 2018 bol v poradí 12. turnaj majstrovstiev Európy v jazdeckom póle, ktoré organizuje Medzinárodná federácia póla (FIP). Konal sa v dňoch od 20. do 30. septembra 2018 vo Villa a Sesta (časť comune Castelnuovo Berardenga), v regióne Toskánsko, v Taliansku, za účasti 10 mužských a 4 ženských tímov. Prvýkrát sa organizoval mužský a ženský turnaj súčasne. Nováčikom turnaja bolo mužské družstvo Azerbajdžanu a ženské družstvo Holandska. Taliansko organizovalo európsky šampionát tretíkrát, predtým hostilo toto podujatie v rokoch 1997 (v Miláne) a 2002 (v Ríme). Zápasy sa odohrali na 3 ihriskách v areáli pólo klubu Villa a Sesta Polo Club. V mužskej kategórii svoj druhý titul získalo domáce Taliansko, ktoré vo finálovom stretnutí zvíťazilo nad nováčikom z Azerbajdžanu. U žien získalo titul Nemecko po finálovej výhre nad domácim tímom a zároveň obhajcom prvenstva z Talianska.

Talianske dejisko získalo právo organizovať tento turnaj pred kandidatúrami Spojeného kráľovstva a Španielska.

Účastníci 
Muži

Ženy

Výsledky

Muži

Základné skupiny

Skupina A

Skupina B

Play-off

Stretnutie o 3. miesto

Finále

Ženy

Základná skupina

Play-off

Stretnutie o 3. miesto

Finále

Konečné poradie 

Muži

Ženy

Referencie

Externé odkazy 
 Oficiálna stránka Medzinárodnej federácie póla /
 Oficiálna stránka Talianskej federácie jazdeckých športov 
 Oficiálna stránka klubu Villa a Siesta

Zdroj 
 Oficiálna stránka ME 2018 

Šport v 2018
Majstrovstvá Európy v póle
Pólo
2018 v Taliansku
Tymidínkináza

Tymidínkináza je enzým, ktorý katalyzuje fosforyláciu tymidínu na tymidínmonofosfát (TMP).  Patrí medzi transferázy. Reakciu ním katalyzovanú vyjadruje rovnica:

Tymidín + ATP = dTMP + ADP

Jeho aktivita sa využíva pri používaní antivirotika acyklovir, kde aktivita vírusovej tymidínkinázy fosforyluje acyklovir, ktory sa zabudováva do DNA ako analóg guanozínu, čím syntéza DNA vo vírusom napadnutej bunke nemôže pokračovať.

Referencie

Externé odkazy 
tymidínkináza v databáze BRENDA
tymidínkináza v databáze ENZYME na portáli ExPASy

Enzýmy
Majstrovstvá Ázie v hokeji na kolieskových korčuliach 2018

Majstrovstvá Ázie v hokeji na kolieskových korčuliach 2018 bol v poradí 17. turnaj majstrovstiev Ázie v hokeji na kolieskových korčuliach, ktoré organizuje Ázijská konfederácia kolieskových športov (World Skate Asia, predtým CARS). Bol súčasťou Majstrovstiev Ázie v kolieskových športoch 2016. Kvôli účasti dvoch oceánskych družstiev nazývaný ako Majstrovstvá Ázie a Oceánie 2018. Konal sa v Namwone, v regióne Honam, v Kórejskej republike v dňoch od 8. do 28. septembra 2018, za účasti 7 mužských a 3 ženských tímov. Kórejská republika bola organizátorom ázijského šampionátu štvrtýkrát, keď predtým hostila toto podujatie v rokoch 1987, 1997 a 2005. Titul získala , ktorá sa v jedinej hranej skupine umiestnila pred obhajcom titulu z  a .

Turnaj zároveň slúžil ako kvalifikácia ázijsko-oceánskych družstiev na Majstrovstvá sveta 2019, ktoré organizuje Barcelona. Víťazné družstvá sa kvalifikovalo do 2. divízie MS (tzv. Interkontinentálne majstrovstvá), zvyšné družstvá do 3. divízie MS (tzv. Vyzývací pohár).

Účastníci 

Muži

Poznámka: Číslo v zátvorke udáva umiestnenie v medzinárodnom rebríčku k septembru 2017.

Ženy

Poznámka: Číslo v zátvorke udáva umiestnenie v medzinárodnom rebríčku k septembru 2017.

Výsledky

Muži

Ženy 

 Zápas sa neodohral, pretože Čína ani 15 minút po začiatku na zápas nenastúpila, výsledok bol tak kontumovaný v prospech súpera.

Konečné poradie 

Muži

Ženy

Referencie

Externé odkazy 
 Oficiálna stránka Ázijskej konfederácie kolieskových športov /
 Oficiálna stránka Juhokórejskej federácie kolieskových športov

Zdroje 
 Majstrovstvá Ázie 2018 na stránke zerozero.pt 
 Mužský turnaj Majstrovstiev Ázie 2018 na stránke Japonskej asociácie kolieskových športov 
 Ženský turnaj Majstrovstiev Ázie 2018 na stránke Japonskej asociácie kolieskových športov 

Hokej na kolieskových korčuliach v 2018
Majstrovstvá Ázie v hokeji na kolieskových korčuliach
Hokej na kolieskových korčuliach